[{"text_idx": "#000001", "text": "Kuidas ebasobivale kohtingule kiire ja viisakas lo\u0303pp teha"}, {"text_idx": "#000002", "text": "Ta\u0308napa\u0308eval on kohtinguelu mugavamaks ja ohutumaks muutunud kui varem. Kuna ta\u0308iesti normaalne on, et tutvus algab internetis, saab enne pa\u0308riselt kohtumist piisavalt vo\u0303imalusi teineteist natuke la\u0308hemalt tundma o\u0303ppida, alustades tutvumis- ja sotsiaalmeediaprofiili vaatamisest kuni so\u0303numite, kirjade ning video- ja telefoniko\u0303nedeni."}, {"text_idx": "#000003", "text": "Miski ei garanteeri aga, et to\u0303esti kokku saades senine soodne tunne sa\u0308ilib. Mingi detail kaaslase vo\u0303i tema ka\u0308itumise juures vo\u0303ib ta\u0308iesti vastumeelseks osutuda, vo\u0303i siis tuleb tunnistada, et kuigi midagi pole otseselt valesti, siis sisetunne u\u0308tleb, et millegi enama alustamiseks pole tahtmist."}, {"text_idx": "#000004", "text": "Kuidas ebasobivaks osutunud kohtingule kiire ja viisakas lo\u0303pp teha? To\u0303ena\u0308oliselt tahad korraldada seda nii enda kui ka tema va\u0308a\u0308rikust austavalt, mitte na\u0308iteks kohtumispaigast va\u0308lja lipsates ja ko\u0303igi nelja tuule poole kadudes, kui ta korraks tualetti la\u0308heb."}, {"text_idx": "#000005", "text": "AmoreMi on seda soovitanud varasemateski suhtelugudes: esimene pa\u0308riselt kohtumine olgu lu\u0308hike, na\u0308iteks pooletunnine kohvipaus vo\u0303i lo\u0303una keset to\u0308o\u0308pa\u0308eva. Sel juhul pole vabandusi vaja, kui soovidki kiiresti lahkuda."}, {"text_idx": "#000007", "text": "Sellise la\u0308henemise miinus on, et kohtingulekutsuja vo\u0303ib esmasest \u201cedust\u201d innustust saada ja arvata, et kui juba korra tulid, siis oled no\u0303us veelgi kohtuma. Eriti kui talle oma telefoninumbri andsid vo\u0303i ta so\u0303brakutse sotsiaalmeedias vastu vo\u0303tsid. Ja kui ja\u0308rgneb teinegi kokkusaamine, kasvab tema veendumus veel."}, {"text_idx": "#000009", "text": "Sa ei pea tingimata teda vo\u0303i tema ka\u0308itumist su\u0308u\u0308distama vo\u0303i ta\u0308pselt kirjeldama, mis tekitas soovi kohting lo\u0303petada ja lahkuda. Ku\u0308ll aga tasub otse mainida, et tunne pole o\u0303ige. Pole mo\u0303tet kaaslases tekitada tunnet, et see \u201cuks\u201d on tema jaoks endiselt avatud."}, {"text_idx": "#000010", "text": "Kui hea tunne tema vastu la\u0308bi ime hiljem naaseb, ku\u0308llap leiate vo\u0303imaluse uue kohtingu kokku leppida. Vastasel juhul a\u0308ra ja\u0308ta lootust o\u0303hku."}, {"text_idx": "#000011", "text": "Eelmise punkti edasiarendus: ja\u0308ta kohtingu pikkus lahtiseks, aga u\u0308tle kohe, et tahad kindlal ajal kuhugi jo\u0303uda (na\u0308iteks rongile) vo\u0303i on peagi veel mingi kohustus ta\u0308ita (na\u0308iteks vajadus aidata so\u0303pra)."}, {"text_idx": "#000012", "text": "Kui ko\u0303ik laabub, vo\u0303id sellest etteka\u0308a\u0308ndest loobuda, kui ei, teadis kaaslane ajalisest piirangust juba ette. Igatahes ja\u0308id ausaks selle osas, et kohtumine ei saa va\u0308ga kaua kesta."}, {"text_idx": "#000013", "text": "Lahkumisaja saab vahel lahtiseks ja\u0308tta ka pa\u0308rast kahekesi ajaveetmist kuhugi u\u0308ritusele vo\u0303i seltskonda edasi minnes. See toimib muidugi ko\u0303ige paremini mingite u\u0308ldiste u\u0308rituste puhul, kuhu ta oleks tahtnud nagunii minna, mitte na\u0308iteks kaaslast kellegi su\u0308nnipa\u0308evale kaasa vo\u0303ttes."}, {"text_idx": "#000014", "text": "Mo\u0303nigi valib kohtingu ja edasise suhtlemise lo\u0303petamiseks valetamise (a la \u201casi pole sinus\u201d, \u201cmul tuli meelde u\u0308ks kohustus, millega ei saa oodata\u201d, \u201cmul on tegelikult keegi\u201d) vo\u0303i lihtsalt katkestab igasuguse suhtlemise ja\u0308rsult ega reageeri edasistele kirjadele, ko\u0303nedele jne."}, {"text_idx": "#000015", "text": "Kui sa aga soovid, et inimesed sind to\u0303siselt vo\u0303etaks, ei peaks sa ka\u0308ituma nagu isekas teismeline \u2013 ka kohtingutel. Austa ennast ja kaaslast piisavalt, et ausaks ja\u0308a\u0308da. Miks sa u\u0308ldse no\u0303ustusid kohtuma, kui ei taha teda va\u0308a\u0308riliselt kohelda?"}, {"text_idx": "#000016", "text": "Ilmselt kellelegi ei meeldi ilma igasuguse selgituseta to\u0303rjutud saada \u2013 eriti kui ta ise ka\u0308itub viisakalt. Ja hoolimatust on tihti aimata juba eelnevast kaugsuhtlusest."}, {"text_idx": "#000017", "text": "Lihtsalt poole kohtingu pealt ootamatult kadumine on mo\u0303istlik muidugi juhul, kui kaaslane ei ja\u0308ta viisakaid valikuid, na\u0308iteks keeldub sul minna laskmast vo\u0303i muutub ohtlikuks."}, {"text_idx": "#000018", "text": "Kui sa ei tea, mida ta sinu vastu tunneb... siis leia kaaslane, kelle suhtes ei teki kahtlust"}, {"text_idx": "#000019", "text": "Kui tahad edukat a\u0308ri teha, meenuta, mida o\u0303ppisid kohtingulka\u0308imisest"}, {"text_idx": "#000020", "text": "Ole kohal ja leia o\u0303ige kaaslane. Tutvumiseks liitu tasuta siin"}, {"text_idx": "#000021", "text": "Rohkem tutvujaidVo\u0303imalus ja\u0308a\u0308da silmaSuhtle juba ta\u0308na"}]